**KLAIPĖDOS ŠEIMOS TARYBOS POSĖDŽIO PROTOKOLAS**

2015-10-09 Nr. ADM-590

Klaipėda

Posėdis įvyko 2015-10-07, posėdžio pradžia 15:00 val.

Posėdžio sekretorė Dovilė Godelytė.

Dalyvauja: Gražina Aurylienė, Daiva Budvytienė, Ligita Girskienė, Asta Gliožienė, Laisvūnas Kavaliauskas, Kristina Paulikė, Jonas Sąlyga, Sondra Simanaitienė, Judita Simonavičiūtė, Lina Skrupskelienė, Aušra Zarambienė.

DARBOTVARKĖ:

1. Dėl Klaipėdos šeimos tarybos pirmininko rinkimų.

1. SVARSTYTA. Klaipėdos šeimos tarybos pirmininko rinkimai.

Vyko pirmasis naujai 2015 m. rugsėjo 24 d. tarybos sprendimu Nr. T2-219 patvirtintos Klaipėdos miesto šeimos tarybos (toliau – Šeimos taryba) posėdis. Tos pačios dienos Klaipėdos miesto savivaldybės tarybos sprendimu Nr. T2-220 pakeistas šeimos tarybos nuostatų (patvirtintų 2014 m. sausio 30 d. sprendimu Nr. T2-3) 13 punktas, kuriame išdėstoma, jog per pirmąjį savo posėdį iš Šeimos tarybos narių išrenkamas kandidatas į pirmininkus.

Klaipėdos miesto savivaldybės tarybos Sveikatos ir socialinių reikalų komiteto narys Jonas Sąlyga pasiūlė Klaipėdos miesto savivaldybės tarybos Finansų ir ekonomikos komiteto narei Juditai Simonavičiūtei pradėti posėdį.

J. Simonavičiūtė pristatė, kad 2015 m. rugsėjo 24 d. sprendimu patvirtinta nauja šeimos tarybos sudėtis ir vadovaujantis Šeimos tarybos nuostatais pasiūlė pradėti pirmininko rinkimo procedūrą. Šeimos tarybos pirmininko kandidatūra teikiama savivaldybės merui. Mero teikimu Šeimos tarybos pirmininką tvirtina Klaipėdos miesto savivaldybės taryba.

J. Simonavičiūtė pristatė kiekvieną šios tarybos narį. Po pristatymo rekomendavo tarybos nariams siūlyti kandidatus į pirmininkus. Keliems Šeimos tarybos nariams pasiūlius, kandidatu į pirmininkus pasiūlyta K. Paulikės kandidatūra. J. Simonavičiūtė vėliau paklausė, ar yra norinčių būti pirmininku. Nė vienas narys būti Šeimos tarybos kandidatu į pirmininkus nepasisiūlė. K. Paulikės paklausta, ar ji sutiktų būti kandidate į Šeimos tarybos pirmininkes.

K. Paulikė teigė sutinkanti būti kandidate į pirmininkus, paminėjo, kad buvo ankstesnės Šeimos tarybos pirmininkė, trumpai pristatė ankstesnių Šeimos tarybos posėdžių metu nagrinėtas temas.

Klaipėdos miesto šeimos tarybos pirmininko rinkimai įvyko atviru balsavimu. Komisijos nariai vienbalsiai balsavo už Kristiną Paulikę.

J. Simonavičiūtė pasiūlė pirmininkui ateityje parengti Šeimos tarybos reglamentą, numatyti tolimesnio darbo gaires, galimas Šeimos tarybos posėdžių temas, veiksmų planą ir pan. Tai jau būtų galima padaryti kitame posėdyje, kai bus patvirtintas pirmininkas.

Šeimos tarybos nariai aptarė kitas aktualias temas, kurias būtų galima aptarti tolimesniuose Šeimos tarybos posėdžiuose – patyčių mokyklose atvejus, darželių apmokėjimo, jų nedarbo vasaros metu ir kitas problemas.

NUTARTA:

1. Vienbalsiai bendru susitarimu kandidate į Šeimos tarybos pirmininkus išrinkti asociacijos Vakarų Lietuvos tėvų forumas pirmininkę Kristiną Paulikę.

Posėdžio pabaiga 15:45 val.

Posėdžio sekretorė Dovilė Godelytė